Anti-Coercion Instrument

**Anti-Coercion Instrument**, populært kalt «EUs handelsbazooka», er et handelspolitisk virkemiddel som ble innført av EU i 2024. Instrumentet er tenkt som et kraftig europeisk motsvar på ytre press fra ikke-EU-land. Det gir mulighet for å svare igjen med såvel toll som restriksjoner på tjenesteydelser, intellektuell eiendomsrett og adgang til å kunne foreta utenlandske investeringer og delta i offentlige anbud i EU. Det er dermed sterkere enn andre virkemidler som EU tidligere har hatt til rådighet.

## Bakgrunn
Gjennom en årrekke hadde EU-land opplevet at USA, Kina og Russland i forskjellige situasjoner hadde lagt press på noen av EUs medlemsland for å tvinge landene og deres næringsliv til å handle på en bestemt måte. Et eksempel var at Kina i 2021 utsatte Litauen for et voldsomt press etter at Litauen hadde latt Taiwan åpne et representasjonskontor i Litauen. Som et motsvar mot sådanne former for press vedtok EU i november 2023 en forordning om *beskyttelse av Unionen og dens medlemsstater mot tredjelands økonomiske tvang*. Meningen var at det nye instrumentet skulle være et større og mere voldsomt økonomisk våpen enn EU noensinne tidligere hadde hatt til rådighet, og at det derved skulle skremme andre land fra fremtidige intimideringsforsøk overfor EU.

## Formål
Bazookaen er tenkt som et handelsinstrument som skal bringes i anvendelser i situasjoner med et særlig ufortjent og målrettet økonomisk press fra et tredjeland (et ikke-EU-land) mot enten hele EU eller et enkelt EU-medlemsland. Bazookaen kan aktiveres enten av Europakommisjonen eller av et medlemsland. Det krever dog et kvalifisert flertall av medlemslandene å få instrumentet til å tre i kraft. Det er dermed ikke mulig for et medlemsland å nedlegge veto imot bruken av bazookaen.

## Innhold
Instrumentet er rettet mot et bestemt land. Tas det i bruk, er de potensielle virkninger at:
* virksomheter fra det pågjeldende land får ikke lengere lov til å delta i offentlige anbud i EU
* virksomheter fra det pågjeldende land mister retten til å investere i EUs medlemsland
* virksomheter fra landet får ikke lov til å anvende deres patenter i EU
* det innføres eksportforbud eller eksportbegrensninger på varer som virksomheter i EU eksporterer til landet

## Eventuell bruk
Bazookaen er aldri blitt anvendt etter forordningens vedtagelse. I 2025 ble det spekulert blant danske journalister i at alene antydninger fra EUs side om å kunne ta instrumentet i EU ville kunne påvirke USAs handlemåte overfor Danmark under USAs hybridkrig mot Grønland. I januar 2026 fikk nye amerikanske trusler om å ville annektere Grønland og innføre straffetoll overfor EU-land som ville motsette seg det, flere europeiske politikere til å nevne muligheten for å bruke bazookaen overfor USA. Den franske presidenten uttalte således at EU burde aktivere bazookaen hvis USA gjorde alvor av sin trussel om å innføre straffetoll overfor de EU-lande som støttet Danmark.

## Referanser


## Eksterne lenker
* Anti-tvangsinstrument: EU's nye våben til beskyttelse af handel. Europa-Parlamentets hjemmeside januar 2024
* Spørgsmål og svar: Kommissionens forslag til et instrument til at modvirke tvang. EU-Kommissionen december 2021.